Olaines novada pašvaldība izsludina pieteikšanos
Civilās aizsardzības speciālista amatam

Galvenie amata pienākumi:

1. piedalīties Pašvaldības civilās aizsardzības (CA) plāna izstrādē, aktualizēšanā un pilnveidē, nodrošinot nepieciešamās informācijas sagatavošanu un iesniegšanu kompetentajām institūcijām;
1.  nodrošināt CA sistēmas darbībai nepieciešamās informācijas, tai skaitā operatīvās informācijas, savākšanu, analīzi, apkopošanu un apriti;
1.  koordinēt Pašvaldības sadarbību ar VUGD, valsts un pašvaldības institūcijām, NVO, privāto sektoru un citām CA pasākumos iesaistītajām organizācijām;
1. piedalīties CA uzlabošanas preventīvajos pasākumos, kā arī glābšanas darbu, ārkārtējo situāciju koordinēšanas un seku likvidēšanas pasākumos Pašvaldības teritorijā; 
1.  sniegt atbalstu Pašvaldības iestādēm un struktūrvienībām CA plānu un ar CA saistīto pasākumu izstrādē un īstenošanā;
1. izstrādāt un aktualizēt vadlīnijas un tehniskās specifikācijas Pašvaldības kritiskās infrastruktūras, funkciju un darbinieku noteikšanai un uzturēšanai, lai nodrošinātu Pašvaldības funkciju nepārtrauktību apdraudējuma un krīzes situācijās, kā arī uzraudzīt to ieviešanu;
1. koordinēt pašvaldības dalību dažāda līmeņa CA mācībās, apkopot rezultātus un secinājumus, izmantot šos materiālus CA plāna aktualizēšanai un piedalīties Pašvaldību apvienotās CA komisijas darbā;
1. izstrādāt informatīvus materiālus iedzīvotājiem un darbiniekiem par rīcību ārkārtas un krīzes situācijā.
Prasības pretendentiem:
1. augstākā izglītība (bakalaurs, 2. līmeņa profesionālā augstākā (inženiera) izglītība vai maģistra grāds); profesionālās pilnveides izglītība Ugunsdrošībā un aizsardzībā;
2. pieredze civilās aizsardzības vai ugunsdrošības jomā 2 gadi;
3. zināšanas datorzinībās un datortehnoloģijās ugunsdrošībā un civilajā aizsardzībā;
4. pieredze drošības standartu un sistēmu izstrādē un ieviešanā;
5. [bookmark: _Hlk243572516] prasme noformēt dokumentus;
6. prasme orientēties normatīvajos aktos;
7. vēlme apgūt darbam nepieciešamās zināšanas un prasmes, regulāri pilnveidot profesionālās zināšanas;
8. precizitāte, augsta atbildības sajūta, spēja strādāt gan individuāli, gan komandā;
9. spēja patstāvīgi plānot un organizēt savu darbu, un noteikt prioritātes;
10. valsts valodas prasme augstākajā līmenī;
11. B kategorijas autovadītāja apliecība. 
Mēs piedāvājam: 
1. interesantu un atbildīgu pilnas slodzes darbu uz nenoteiktu laiku;
2. darba veikšanas vietu – Zemgales iela 33, Olaine, LV-2114;
3. labus darba apstākļus un stabilu atalgojumu (mēnešalga 2000,00 EUR pirms normatīvajos aktos noteikto nodokļu nomaksas);
4. sociālās garantijas;
5. iespēju pilnveidot profesionālo pieredzi;
6. veselības un dzīvības apdrošināšanu, apdrošināšanu pret nelaimes gadījumiem (pēc pārbaudes laika);
7. atvaļinājuma pabalstu 50% apmērā no mēnešalgas 1 reizi gadā;
8. papildatvaļinājuma dienas atbilstoši novērtējumam (līdz 10 darba dienām).

Iesniedzamie dokumenti:
1. CV;
2. motivācijas vēstule;
3. izglītību apliecinošu dokumentu kopijas.

CV, pieteikuma vēstuli un izglītību apliecinošu dokumentu kopijas  līdz 2026. gada 12.novembrim (ieskaitot) lūdzam nosūtīt pa pastu vai iesniegt personīgi Olaines novada pašvaldībā Zemgales ielā 33, Olainē, LV-2114, vai iesūtot elektroniski – uz e-pasta adresi pasts@olaine.lv  ar norādi “Civilās aizsardzības speciālists”. 
Tiks izskatīti tikai to pretendentu pieteikumi, kuri ir iesnieguši visus norādītos dokumentus noteiktajā laikā un, kuru izglītība un darba pieredze atbilst pretendentiem izvirzītajām prasībām.
	Sazināsimies ar kandidātiem, kuri būs iekļauti atlases otrajā kārtā. Vakancei atbilstošākie pretendenti tiks uzaicināti uz darba interviju, kuras laikā būs iespējams pārliecināties par darba jautājumu pārzināšanu un pieredzi.
 

Olaines novada pašvaldība informē, ka Jūsu pieteikuma dokumentos norādītie personas dati tiks apstrādāti, lai nodrošinātu šīs personāla atlases norisi, personas datu apstrādes pārzine ir Olaines novada dome, kontaktinformācija: Zemgales iela 33, Olaine, LV-2114. Par Olaines novada domes veikto personas datu apstrādi varat uzzināt, sazinoties ar mūsu datu aizsardzības speciālistu. Datu aizsardzības speciālista kontaktinformācija: e-pasta adrese datu.specialists@olaine.lv.

